Uznesenie Krajského súdu Bratislava sp. zn. 5Co/211/2014 z 29. 11. 2018
Uznesenie Krajského súdu Bratislava z 29. novembra 2018, sp. zn. 5Co/211/2014, ECLI:SK:KSBA:2018:1512202684.2
Súd: Krajský súd Bratislava
Spisová značka: 5Co/211/2014
ECLI: ECLI:SK:KSBA:2018:1512202684.2
Dátum vydania: 29. 11. 2018
Forma: Uznesenie
Text rozhodnutia
Súd: Krajský súd Bratislava Spisová značka: 5Co/211/2014 Identifikačné číslo súdneho spisu: 1512202684 Dátum vydania rozhodnutia: 30. 11. 2018 Meno a priezvisko sudcu, VSÚ: JUDr Janka Richterová ECLI: ECLI:SK:KSBA:2018:1512202684.2 Uznesenie Krajský súd v Bratislave v senáte zloženom z predsedníčky senátu JUDr. Janky Richterovej a členov senátu JUDr. Juraja Považana a JUDr. Milana Chalupku, v právnej veci žalobcu: Slovenská sporiteľňa a. s., so sídlom v Bratislave, Tomášikova č. 48, proti žalovaným: 1/ A.. Z. H., X.. X.X.XXXX, L. J., K. Č.. XX/A, 2/ C. L., X.. XX.X.XXXX, L. L., Š. Č.. XX, zastúpenej Ľubicou Tichou, pracovníčkou Okresného súdu Bratislava IV, 3/ E. Y., X.. XX.X.XXXX, L. R., X. H. XX, o zaplatenie 2.888,73 € s prísl., na odvolanie žalobcu a žalovaného 1/ proti rozsudku Okresného súdu Bratislava V zo dňa 27. novembra 2013 č.k. 10C/153/2012-266, takto r o z h o d o l : Odvolací súd pripúšťa späťvzatie žaloby, rozsudku Okresného súdu Bratislava V zo dňa 27. novembra 2013 č.k. 10C/153/2012-266 z r u š u j e a konanie z a s t a v u j e. Stranám náhradu trov prvoinštančného i odvolacieho konania n e p r i z n á v a. o d ô v o d n e n i e : 1. Súd prvej inštancie napadnutým uložil žalovaným zaplatiť žalobcovi spoločne a nerozdielne 1.890,14 € s príslušenstvom na základe zmluvy o poskytnutí splátkového úveru v sume 8.298,48 €, uzatvorenú dňa 18.2.2003 medzi žalobcom a žalovaným a na základe dohôd o ručení, uzavretých v rovnaký deň medzi žalobcom a žalovanými 2/ a 3/. Vo zvyšku žalobu zamietol. Žalobcovi priznal náhradu trov konania v rozsahu 30%. 2. Proti tomuto rozsudku podali včas odvolanie žalobca a žalovaní 1/. 3. V priebehu odvolacieho konania žalobca zobral žalobu späť z dôvodu vyhlásenia konkurzu na žalovaného 1/ (uznesenie Okresného súdu Bratislava I zo dňa 15.2.2017 sp. zn. 6K/28/16) a na žalovaného 3/ (uznesenie Okresného súdu Prešov zo dňa 13.3.2018 sp. zn. 2OdK/93/18). 4. E.. H. H. správca konkurznej podstaty žalovaného 1/ so späťvzatím žaloby súhlasil. E.. J. X., správca konkurznej podstaty žalovaného 3/ a žalovaná 2/ proti späťvzatiu žaloby nemali námietky. 5. Podľa § 470 ods. 1 Civilného sporového poriadku (ďalej CSP) ak nie je ustanovené inak, platí tento zákon aj na konania začaté predo dňom nadobudnutia jeho účinnosti. 6. Podľa § 370 ods. 1 CSP ak je žaloba vzatá späť po rozhodnutí súdu prvej inštancie, ale skôr, ako rozhodnutie nadobudlo právoplatnosť, odvolací súd rozhodne o pripustení späťvzatia. 7. Podľa § 370 ods. 2 CSP súd späťvzatie žaloby nepripustí, ak s tým protistrana z vážnych dôvodov nesúhlasí. Ak späťvzatie žaloby pripustí, odvolací súd zruší rozhodnutie súdu prvej inštancie a konanie zastaví. 8. Odvolací súd postupom podľa vyššie citovaných ustanovení, pripustil späťvzatie žaloby, odvolaním napadnutý rozsudok súdu prvej inštancie zrušil a konanie vo veci zastavil. 9. O náhrade trov tohto odvolacieho konania rozhodol odvolací súd podľa § 396 ods. 1 v spojení s § 256 ods. 1 a § 257 CSP berúc do úvahy dôvod späťvzatia žaloby. 10. Rozhodnutie senátu odvolacieho súdu bolo prijaté pomerom hlasov 3:0. Poučenie: Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy ( § 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2018:1512202684.2 (dáta aktuálne k 8. 11. 2026). Záväzné je znenie zverejnené súdom.




